આદિત્ય રૉય કપૂર તથા શ્રદ્ધા કપૂરની ફિલ્મ આશિકી 2 આગામી 26મી એપ્રિલના રોજ રિલીઝ થઈ રહી છે . ફિલ્મના ગીતો તો અગાઉથી જ હિટ થઈ ચુક્યાં છે અને તેથી જ દર્શકોને ફિલ્મનો આતુરતાપૂર્વક ઇંતેજાર છે . લોકોને આશા છે કે આશિક 2 ફિલ્મ આશિકી કરતાં પણ સારી હશે અને જૂનો ઇતિહાસ દોહરાવશે . ભટ્ટ કૅમ્પની આશિકી 2 ફિલ્મની તાજેતરમાં જ સ્પેશિયલ સ્ક્રીનિંગ યોજાઈ . ભૂષણ કુમાર , કિશન કુમાર અને મુકેશ ભટ્ટ નિર્મિત તથા મોહિત સરી દિગ્દર્શિત આશિકી 2 ફિલ્મની સ્પેશિયલ સ્ક્રીનિંગ પ્રસંગે ફિલ્મના મુખ્ય કલાકારો આદિત્ય રૉય કપૂર અને શ્રદ્ધા કપૂર ઉપરાંત મોહિત સુરી , મુકેશ ભટ્ટ અને મહેશ ભટ્ટ પણ હાજર હતાં . ફિલ્મ જોવા ભટ્ટ કૅમ્પના ચહેતા ઇમરાન હાશમી પણ તેમના પત્ની સાથે આવ્યા હતાં . નેવુના દાયકામાં આવેલી આશિકી ફિલ્મની સિક્વલ આશિકી 2માં આદિત્ય રૉય કપૂરે એક ખૂબ જ જાણીતા ગાયકનો રોલ કર્યો છે , જ્યારે શ્રદ્ધા કપૂર એક એવી છોકરીના રોલમાં છે કે જે ઇન્ડસ્ટ્રીમાં પોતાની ઓળખ સ્થાપવા માંગે છે . શ્રદ્ધાનો સાથ આપવા આદિત્ય દરેક રીતે પ્રયત્ન કરે છે અને શ્રદ્ધાને તેની મંજિલે પહોંચાડવામાં સફળ થાય છે . ફિલ્મ એમ પણ દર્શાવાયું છે કે બંને વચ્ચે કઈ રીતે ગેરસજમણો આવે છે અને કઈ રીતે બંને જુદા પડી જાય છે . આવો જોઇએ આશિકી 2 ફિલ્મની સ્પેશિયલ સ્ક્રીનિંગની તસવીરી ઝલક .